Komisijos reglamentas (EB) Nr. 719/2001
2001 m. balandžio 10 d.
iš dalies pakeičiantis Reglamentą (EB) Nr. 590/2001, leidžiantį nukrypti ir iš dalies pakeičiantį Reglamentą (EB) Nr. 562/2000, nustatantį Tarybos reglamento (EB) Nr. 1254/1999 išsamias taikymo taisykles dėl galvijienos supirkimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Reglamentą (EEB) Nr. 1254/1999 dėl bendro galvijienos rinkos organizavimo [1], ypač į jo 47 straipsnio 8 dalį,
kadangi:
(1) Komisijos reglamentu (EB) Nr. 590/2001 [2] daroma nemažai Komisijos reglamento (EB) Nr. 562/2000 [3] pakeitimų ir leidžiančių nukrypti nuostatų jam, siekiant susitvarkyti su išskirtine padėtimi rinkoje, nulemta su galvijų spongiformine encefalopatija (BSE) susijusių pastarojo meto įvykių.
(2) Atsižvelgiant į tą padėtį ir siekiant pagerinti Reglamente (EB) Nr. 590/2001 nustatytų intervencinių priemonių veiksmingumą, Reglamente (EB) Nr. 562/2000 4 straipsnio 2 dalies g punkto nuostatai reikėtų taikyti leidžiančią nukrypti nuostatą dėl dviejų balandžio mėnesio paraiškų konkursų, leidžiant pirkti didesnio svorio galvijus, bet jų supirkimo kainą apriboti ta, kuri taikoma didžiausiam leidžiamam svoriui.
(3) Todėl Reglamentą (EB) Nr. 590/2001 reikėtų iš dalies pakeisti.
(4) Atsižvelgiant į įvykių raidą, šis reglamentas turėtų įsigalioti tuoj pat.
(5) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 590/2001 1 straipsnio 3 dalis pakeičiama taip;
"3. Nepaisant Reglamento (EB) Nr. 562/2000 4 straipsnio 2 dalies g punkto, 2001 m. antrąjį ketvirtį didžiausias jame nurodytų skerdenų svoris turi būti:
- 430 kg - pirmiesiems dviems paraiškų konkursams; tačiau daugiau kaip 430 kg sveriančios skerdenos gali būti superkamos intervencijai, bet jų supirkimo kaina neturi viršyti kainos už didžiausią leistiną svorį,
- 410 kg - trečiajam ir ketvirtajam paraiškų konkursams,
- 390 kg - paskutiniajam paraiškų konkursui."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. balandžio 10 d.